Den forrige installation blev ikke fuldført. Dette kan opstå, hvis Internetforbindelsen er blevet afbrudt under overførslen. Installationsprogrammet kan forsøge at fuldføre installationen ved at starte fra det sidste element, der blev overført.

Hvis du vælger Fortsæt installationen, bruger installationsprogrammet dine valg fra den sidste installation og forsøger at fortsætte fra det sidst overførte eller installerede element.


Hvis du vælger Kør installation nu - standardkomponenter, installerer installationsprogrammet webbrowseren og de komponenter, som du normalt har brug for til at gennemse websider. Hvis du kører installationsprogrammet via en Internetudbyder eller fra firmaets intranet, kan netværksadministratoren medtage ekstra komponenter, der anbefales eller er nødvendige til Internettjenesterne.

Hvis du vælger Kør Minimuminstallation, eller tilpas browseren, viser installationsprogrammet et skærmbillede, hvor du kan ændre, hvor Internet Explorer og Internetværktøjer installeres, vælge, hvilke komponenter der skal installeres, og læse beskrivelser af de enkelte komponenter.

Hvis du senere får brug for ekstra komponenter til at få vist elementer med webindhold, bliver du bedt om at hente komponenterne, når de skal bruges. Du kan også installere ekstra komponenter når som helst, uden at du behøver at installere hele Internet Explorer og alle Internetværktøjerne igen.


På skærmbilledet Komponentindstillinger kan du vælge, hvor Internet Explorer og Internetværktøjerne skal installeres, og hvilke komponenter der skal installeres.

Når du vælger Minimum, Standard eller Fuld installation, vises en liste over de komponenter, der medtages i den pågældende installationstype. Hvis du vælger eller fjerner komponenter fra denne liste, ændres installationstypen til Brugerdefineret installation.

Klik på et komponentnavn på listen, hvis du vil se en beskrivelse af komponenten. Hvis et element på listen vises med fed skrift, betyder det, at den nyeste version allerede er installeret på computeren. Hvis en komponent vises nedtonet, betyder det, at der allerede er installeret en nyere version på computeren end den, der er tilgængelig her.

Bemærk!  Hvis du klikker på Avanceret, kan du beholde den forrige version af Internet Explorer, hente filerne uden at installere nu eller gemme de indstillinger til tilknytning af filtyper, der bruges til at vise websider, Internetadresser og multimedieindhold.


På skærmbilledet Indstillinger for hentning kan du angive, hvor installationsfilerne skal placeres. Det kan være en placering på computeren eller på et netværksdrev.

Du kan også vælge, hvilket operativsystem du vil bruge (f.eks. Windows Me). Installationsprogrammet vælger som standard det samme operativsystem, som kører på computeren i øjeblikket. Hvis du overfører installationsfilerne til et netværksdrev, skal du også overføre de filer, der er knyttet til det operativsystem, som Internet Explorer og Internetværktøjerne skal køres på.


Installationsprogrammet kan overføre filer fra mange forskellige steder på Internettet. Installationsprogrammet vælger som standard et område, der er baseret på din aktuelle placering og den version af Windows, du kører.

Hvis installationsprogammet ikke kan oprette forbindelse til det sted, du oprindeligt valgte, vil det prøve at oprette forbindelse til andre overførselssteder i det samme område.

Ved hjælp af den nuværende webbrowser bør du kontrollere, at du kan oprette forbindelse til Internettet, ved at prøve at oprette forbindelse til http://www.microsoft.com/ eller til systemadministratorens overførselsserver.


Installationen kan ikke fortsættes, fordi der ikke er tilstrækkelig diskplads til at fuldføre den installation, du har valgt.

Hvis du installerer Internet Explorer og Internetværktøjer (i modsætning til kun at overføre filer), skal installationsprogrammet bruge diskplads til at overføre installationsfilerne og fuldføre installationen.

Yderligere oplysninger om, hvordan du kan få mere diskplads, finder du under "ledig diskplads, forøge" i Windows Hjælp. Du kan også indstille installationsindstillingerne til Hent kun filer og derefter installere Internet Explorer og Internetværktøjer på et andet drev end det, filerne er overført til.


Installationsprogrammet kan ikke gemme oplysninger om sikkerhedskopiering af den forrige konfiguration. Du kan fortsætte installationen, men du kan ikke fjerne Internet Explorer og Internetværktøjer, efter at installationen er fuldført.


Installationsprogrammet har konstateret, at der mangler filer i installationsmappen på computeren. Disse filer kan have manglet, da installationsfilerne blev kopieret fra et andet system, eller de kan være blevet slettet ved en fejl.


Der er Windows-systemfiler, som bliver opdateret. Du skal have administratorrettigheder for at kunne fuldføre installationen. Hvis du ikke har disse rettigheder, skal du kontakte systemadministratoren for at få yderligere vejledning til at fuldføre installationen.


Installationsprogrammet forsøgte at kontakte forskellige overførselssteder under installationen af Internet Explorer og Internetværktøjer, men der kunne ikke oprettes forbindelse pga. netværksproblemer. Prøv at installere igen på et mindre travlt tidspunkt, f.eks. tidligt om morgenen eller sent om aftenen.

Der kan også være problemer med forbindelsen til Internetudbyderen.

Klik på Fortsæt installationen, når du igen kan oprette forbindelse til Internettet, for at få installationsprogrammet til at fortsætte, hvor det stoppede.


Du har tilsyneladende de korrekte installationsfiler, men installationen mislykkedes. Prøv at lukke alle andre programmer og køre installationsprogrammet igen. Kontakt Microsoft Produktsupport for at få yderligere hjælp, hvis problemet stadig ikke er løst.


Nogle komponenter blev ikke installeret korrekt. Gennemgå listen over de filer, der er blevet installeret, for at afgøre, om du vil prøve at køre Internet Explorer, som den er nu. Kør installationsprogrammet igen, hvis Internet Explorer ikke kører korrekt, eller hvis du vil installere yderligere funktioner. Installationsprogrammet vil forsøge at installere de elementer, der ikke blev installeret korrekt.

Nogle komponenter bliver muligvis ikke installeret korrekt pga. manglende diskplads eller fejl under overførslen. Nogle elementer kan også være afhængige af, at relaterede komponenter installeres korrekt.


Du skal vælge, om du vil acceptere licensaftalen, før du kan fortsætte. Hvis du vælger ikke at acceptere aftalen, afsluttes installationsprogrammet. Ingen af valgmulighederne er standard, så du kan ikke klikke på Næste, før du har valgt et svar.


En proxyserver fungerer som sikkerhedsbarriere mellem det interne netværk (intranet) og Internettet ved at forhindre, at andre brugere på Internettet kan få adgang til fortrolige oplysninger på det interne netværk eller på din computer. Installationsprogrammet har muligvis ikke kunnet finde indstillingerne for proxyserveren.

Opret forbindelse ved hjælp af en proxyserver angiver, at du vil oprette forbindelse til Internettet via en proxyserver på lokalnetværket (LAN).

Under Adresse kan du skrive adressen på den proxyserver, du vil bruge til at få adgang til Internettet.

Under Port kan du skrive portnummeret på den proxyserver, du vil bruge til at få adgang til Internettet. Mange proxyservere bruger 80 som portnummer.


De installationsfiler, du installerer fra, omfatter ikke de filer, der skal bruges til at installere en eller flere af de komponenter, du har valgt.

Der var valgt færre komponenter, da installationsfilerne blev hentet. Det var kun de filer, der skulle bruges til de pågældende komponenter, som blev hentet. Hvis du har adgang til Internettet, kan du hente de yderliger filer, der skal bruges.

Klik på Ja, hvis du har adgang til Internettet, og du vil installere alle de komponenter, du har markeret.

Klik på Nej, hvis du ikke har adgang til Internettet. Fjern derefter afkrydsningen ved nogle af de komponenter, du har markeret, og prøv igen. Hvis du stadig ikke kan installere de ønskede komponenter, skal du kontakte netværksadministratoren for at finde ud af, hvilke komponenter der er tilgængelige, eller for at anmode om, at flere komponenter bliver tilgængelige.


Installationsprogrammet kunne ikke hente de nødvendige filer. Dette kan skyldes, at det Internetsted, du opretter forbindelse til, er optaget, at Internetforbindelsen er langsom, eller at forbindelsen til Internetudbyderen er blevet afbrudt.

Prøv at oprette forbindelse igen senere for at fuldføre overførslen, når Internetstedet ikke er optaget, eller når du kan få en bedre forbindelse.


Hvis du har andre standardprogrammer, som du vil bruge til websider, Internetadresser eller multimedieindhold, skal du markere afkrydsningsfeltet Undlad at tilknytte filtyper. Du kan stadig bruge programmer til at åbne filtyper, der normalt er knyttet til det pågældende program, ved at åbne programmet først og derefter åbne filen inde i programmet.

Hvis du kun vil hente de filer, der skal bruges til at installere de komponenter, du har valgt, og så fuldføre installationen senere, skal du markere afkrydsningsfeltet Hent kun filer. Du kan så køre installationsprogrammet fra computeren senere og installere komponenterne uden at have oprettet forbindelse til Internettet.


Installationsprogrammet kunne ikke oprette forbindelse til Microsofts overførselssted eller til systemadministratorens overførselsserver for at finde instruktionsfilen til installationsprogrammet. Dette kan skyldes ugyldige indstillinger for proxyserveren på din computer, at Internettet er optaget eller andre problemer med den aktuelle webbrowser.

Ved hjælp af den nuværende webbrowser, bør du bekræfte, at du kan oprette forbindelse til Internettet, ved at prøve at oprette forbindelse til http://www.microsoft.com/ eller til systemadministratorens overførselsserver.